

VLADA REPUBLIKE HRVATSKE

Zagreb, 24. kolovoza 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Akcijskog plana održavanja i izgradnje šumskih prometnica na području primorske Hrvatske za razdoblje do 2025. |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 1. stavka 2. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2023. donijela

**ODLUKU**

**o donošenju Akcijskog plana održavanja i izgradnje šumskih prometnica na području primorske Hrvatske za razdoblje do 2025.**

**I.**

Donosi se Akcijski plan održavanja i izgradnje šumskih prometnica na području primorske Hrvatske za razdoblje do 2025. (u daljnjem tekstu: Akcijski plan), u tekstu koji je Vladi Republike Hrvatske dostavilo Ministarstvo poljoprivrede aktom, KLASA: 321-01/23-01/32, URBROJ: 525-10/626-23-19, od 21. srpnja 2023.

**II.**

Zadužuje se Ministarstvo poljoprivrede da redovito prati provedbu Akcijskog plana te Vladi Republike Hrvatske jednom godišnje, a po potrebi i češće, podnosi Izvješće o provedbi, uz prijedlog eventualnih izmjena i dopuna Akcijskog plana.

**III.**

Zadužuje se Ministarstvo poljoprivrede da o ovoj Odluci izvijesti javnog šumoposjednika Hrvatske šume d.o.o. te da objavi Akcijski plan na svojoj mrežnoj stranici.

**IV.**

Ova Odluka stupa na snagu danom donošenja, a objavit će se u »Narodnim novinama«.

Klasa:

Urbroj:

Zagreb, \_\_\_\_\_\_\_\_\_\_\_2023.

 Predsjednik

 **mr. sc. Andrej Plenković**, v. r.

**OBRAZLOŽENJE**

Akcijski plan održavanja i izgradnje šumskih prometnica na području primorske Hrvatske za razdoblje do 2025. (u daljnjem tekstu: Akcijski plan) ima za glavni cilj ojačati protupožarnu preventivu šuma i smanjiti požarno opterećenje na posebno ugroženom primorskom prostoru Republike Hrvatske.

Akcijski plan je usklađen s načelima, osnovnim ciljevima, prioritetima i mjerama utvrđenim u Strategiji prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. („Narodne novine“, broj 46/2020.).

Akcijskim planom definirana su tri posebna cilja s ukupno tri mjere predviđene za provedbeno razdoblje do 2025., nositelji aktivnosti, rokovi provedbe, izvori financiranja i planirana sredstva te pokazatelji rezultata odnosno ciljane vrijednosti njihove provedbe.

Nositelji mjera iz Akcijskog plana su Ministarstvo poljoprivrede i javni šumoposjednik Hrvatske šume d.o.o.

Financijska sredstva za provedbu Akcijskog plana osigurana su u Državnom proračunu za 2023. i projekcijama za 2024. i 2025., u razdjelu 060 Ministarstva poljoprivrede te u okviru vlastitih prihoda javnog šumoposjednika Hrvatske šume d.o.o. Pojedine aktivnosti za provedbu mjera dio su redovnih poslova nositelja pa neće zahtijevati osiguranje dodatnih sredstava u Državnom proračunu Republike Hrvatske. Sredstva za ulaganja u izgradnju i/ili rekonstrukciju primarne i sekundarne šumske prometne infrastrukture planirana su i u Strateškom planu Zajedničke poljoprivredne politike 2023. – 2027.

Ministarstvo poljoprivrede podnosi Vladi Republike Hrvatske jednom godišnje Izvješće o provedbi Akcijskog plana, a po potrebi i češće. Izvješće se objavljuje na mrežnoj stranici Ministarstva poljoprivrede.